Puerto Kortesas
Puerto Kortesas (isp. Puerto Cortés) – miestas šiaurės Hondūre, Korteso departamente, Karibų jūros pakrantėje, į šiaurę nuo San Pedro Sulos. Miestas įsikūręs siaurame pusiasalyje, lagūnos pakrantėje. ~90 tūkst. gyventojų. Tai svarbiausias Hondūro ir Centrinės Amerikos jūrų uostas. Vyksta krovinių perkrova, paskirstymas, eksportuojama Hondūro produkcija. Veikia pramonės, logistikos bendrovės. Turizmas.